laion/Wikipedia-Exotic huggingface dataset:
מפרץ בנגל

מפרץ בֶּנְגָל הוא מפרץ היוצר את החלק הצפון מזרחי של האוקיינוס ההודי. המפרץ, אשר נודע כגדול בעולם, המזכיר בצורתו משולש, גובל במזרח עם חצי האי המלאי, ובמערב עם הודו. בקצהו הצפוני של המפרץ נמצאות מערב בנגל ובנגלדש, ומכאן שמו. נקודותיו הדרומיות ביותר נמצאות בסמוך לסרי לנקה שבמערב ואיי אנדמן וניקובר שבמזרח. רבים מנהרותיה של הודו זורמים ממערב למזרח ונשפכים במפרץ בנגל; בצפון, הגנגס, מגנה וברהמפוטרה, ובדרום מהנדי, גודברי, קרישנה וקברי. יער המנגרוביים, סנדרבנס, גדל בדלתה של נהרות הגנגס, ברהמפוטרה ומגנה, שכולם נשפכים כאמור למפרץ בנגל. נהר האייארוודי אשר במיאנמר זורם אף הוא למפרץ. בין הנמלים הבנגלדשיים הראשיים שבמפרץ נמצאים נמלי צ'יטגונג ומונגולה. בין הנמליים ההודיים הראשיים נמצאים נמלי מדרס, וישקפטנם, קולקטה ופודוצ'רי. חוף קוקס באזר המשתרע על פני כ-120 ק"מ בחלקו הצפון מזרחי של המפרץ מהווה אחת מרצועות החוף הטבעיות הארוכות בעולם. חופים אחרים לאורך המפרץ הם בקהלי, דיגהה, פורי, וולטייר ו"חוף המרינה" במדרס. על האי צפון סנטינל חיים הסנטינלים, אחד השבטים המבודדים ביותר בעולם. ב-26 בדצמבר 2004 נפגעו החופים חלק ניכר מחופי המפרץ בנגל מגלי צונאמי שנגרמו עקב רעידת האדמה באוקיינוס ההודי, באזור סומטרה, אירוע הנחשב לאחד מאסונות הטבע הכבדים בתולדות האנושות. בנגל איי טלפאטי הדרומיים מפרץ בנגל, באתר אנציקלופדיה בריטניקה (באנגלית)
אורנה שטרקמן

אורנה שטרקמן (נולדה ב-16 בנובמבר 1982, ל' בחשוון ה'תשמ"ג) היא חברת כנסת לשעבר מטעם ימינה. כמו כן, כיהנה גם כסגנית ראש עיריית נהריה. נולדה וגדלה בנהריה למיכאל (מיקי) ולחנה, שטרקמן היא המבוגרת מבין ארבע אחיות. המשפחה החזיקה במלון קטן בשם ”שטרקמן אֶרְנָה”, שהוקם בשנות השישים, ובבגרותה ניהלה אותו אורנה, שהייתה גם ממובילות "מחאת המלונאים". המלון זכה באות משרד התיירות למפעל חיים בתחום התיירות לשנת 2022. לשטרקמן תואר שני במנהל עסקים בדגש על ניהול ארגוני מהקריה האקדמית אונו. היא בוגרת תוכנית מנהיגות מקומית משתפת של מכון שחרית ומכון ראות וקורס דירקטורים של המרכז להכשרת מנהלים באוניברסיטת רייכמן.[דרושים מקורות] בשנת 2013 נבחרה לכהן כחברת מועצת העיר נהריה, בתחילה מטעם סיעת צעירי נהריה ובהמשך בראש מפלגת הדור הבא, שזכתה לשני מושבים. כיהנה כסגנית ראש העיר ז'קי סבג ובהמשך עמדה בראש האופוזיציה במועצת העיר. שימשה כמחזיקת תיק התיירות בעיר והממונה על תחום הצעירים. נוסף על כך, שימשה כיושבת ראש ”שותפות ביחד נהריה–צפון־ניו־ג'רזי” של הסוכנות היהודית. לקראת הבחירות לכנסת ה-24, הודיעה על כוונתה להצטרף לפוליטיקה הארצית במסגרת רשימת ימינה (הימין החדש). שטרקמן הוצבה במקום ה-14 ברשימת המפלגה לכנסת. לאחר התפטרותה של עידית סילמן, החלה לכהן כחברת הכנסת בספטמבר 2022. בבחירות לכנסת ה-25 שובצה במקום השישי ברשימת הבית היהודי, רשימה משותפת למפלגת הימין החדש ומפלגת הבית היהודי. שטרקמן נשואה ואם לילד. מתגוררת בנהריה. אורנה שטרקמן, באתר הכנסת אורנה שטרקמן, ברשת החברתית פייסבוק אורנה שטרקמן, ברשת החברתית אקס (טוויטר) אורנה שטרקמן, ברשת החברתית אינסטגרם אורנה שטרקמן, ברשת החברתית LinkedIn אורנה שטרקמן, באתר כנסת פתוחה רוני ססובר פורשת מימינה; זו הח"כית במקום סילמן, באתר "סרוגים", 13 בספטמבר 2022 מיכל רז-חיימוביץ', ‏המכה של המלונות המשפחתיים: "אפילו במלחמה זה לא היה ככה", באתר גלובס, 9 באפריל 2020 פוסט באינסטגרם אורנה שטרקמן – הדור הבא נהריה, ברשת החברתית פייסבוק "חברי המועצה". 2022-09-13. אורכב מ-המקור ב-2022-09-13.
ג'מיני 6A

ג'מיני 6A (באנגלית:Gemini 6A) הייתה טיסת החלל המאוישת החמישית בתוכנית החלל ג'מיני של נאס"א. החללית שוגרה לחלל ב-15 בדצמבר 1965 יחד עם האסטרונאוטים תומאס סטאפורד ווולטר שירה, ומטרתה העיקרית הייתה לבצע מפגש החלל (אנ') עם רכב החלל של ג'מיני 7 . טייס: וולטר שירה טייס משנה: תומאס סטאפורד טייס: וירג'יל גריסום טייס משנה: ג'ון יאנג ב-25 באוקטובר 1965 צוות נכנס לחללית "ג'מיני 6" והחלו הכנות לשיגור. לאחר 15 דקות שוגר טיל אטלס-אג'ינה שאיתו היה מתוכנן לבצע תמרונים בחלל. אמנם זמן קצר לאחר השיגור נאבד קשר עם הטיל והוא התפוצץ. בעקבות כך סוכם לבטל את השיגור של ג'מיני 6. לאחר בדיקות המצב הוחלט לבצע משימה "ג'מיני 6A" שתשוגר מספר ימים לאחר ג'מיני 7. ב-12 בדצמבר היה ניסיון שיגור ראשון. לאחר הצתת המנועים התברר שיש תקלה והיה צורך להפסיק את השיגור. חלקים פגומים של המשגר הוחלפו. השיגור המוצלח בוצע ב-15 בדצמבר 1965 באמצעות טיל השיגור טיטן 2. במהלך השיגור לא אירעו בעיות מיוחדות, וכל המערכות פעלו כראוי. ביצוע מפגש עם "ג'מיני 7" היה מתוכנן בסיבוב הרביעי של החללית. המגע הראשון על מסך המכ"ם התרחש כאשר הם היו במרחק של 434 ק"מ. לאחר מספר תמרונים והפעלת מנועים המרחק התקצר לכ-40 מ' ובהמשך לכ-30 ס"מ. הנחיתה התרחשה כ-18 ק"מ מהמיקום המתוכנן. לראשונה בוצע שידור חי בטלוויזיה של מהלך הנחיתה. החללית מוצבת כיום במוזיאון החלל באוקלהומה. מדיה וקבצים בנושא ג'מיני 6A בוויקישיתוף נאס"א ביטול שיגור ג'מיני 6A. (אנגלית). תיאור משימה ג'מיני 6A. תיאור טיסה ג'מיני 6A תיאור המשימה דיווח לעיתונות Gemini 6, web.archive.org, ‏2010-10-18
The Way I Am

האם התכוונתם ל... The Way I Am (שיר של צ'ארלי פות') The Way I Am (שיר של אמינם)
ג'אוניס אש

ג'אוניס אש (בצרפתית: Association Sportive la Jeunesse d'Esch/Alzette, בתרגום: איגוד הספורט צעירי ג'אוניס אש/אלזט) הוא מועדון כדורגל לוקסמבורגי מהעיר אש-סור-אלזט (Esch-sur-Alzette), שבדרום-מערב לוקסמבורג. צבעי הקבוצה הם שחור ולבן, ואצטדיון הבית של המועדון הוא סטאד דה לה פרונטייר. הקבוצה נחשבת לאחת הקבוצות הוותיקות ביותר בכדורגל הלוקסמבורגי, והבולטת שבהם, כאשר היא מובילה את טבלת אליפויות ליגת העל הלוקסמבורגית עם 28 אליפויות, ובנוסף זכתה גם ב-13 גביעי מדינה. המועדון נוסד בשנת 1907 בשם הצרפתי: Jeunesse la Frontière d'Esch בהתייחס לקרבת האצטדיון שלהם לגבול עם צרפת. הכינוי "La frontières" הוסר ב-1918, ואז קוצר לו לשמו הנוכחי ג'אוניס אש, אותו שמר עד מלחמת העולם השנייה, שם המשטר הנאצי שינה שמו לשם גרמני: "SV Schwarz-Weiß 07 Esch" והמועדון נאלץ לשחק בליגה הפרוסית-גרמנית ה-Gauliga Moselland, שם אילצו הגרמנים את הקבוצות המקומיות לשחק, וסיימה בתור סגנית האלופה בעונת 1943/1944. לאחר שחרור לוקסמבורג מגרמניה הנאצית, השם חזר ל-AS la Jeunesse d'Esch. מבחינה היסטורית, קבוצת הכדורגל של ג'אוניס אש נחשבת למצליחה ביותר בכל הזמנים בכדורגל הלוקסמבורגי. היא זכתה באליפות הליגה הבכירה 28 פעמים: לראשונה ב-1921, ולאחרונה ב-2010. זהו שיא לאומי, אלא אם כן סופרים את המועדונים הרבים הקודמים של ראסינג יוניון לוקסמבורג ביחד (הם ניצחו בסך הכל 28, מחולקים בין שישה שמות שונים וגלגולי קבוצה שונים) . ג'אוניס אש זכתה גם בגביע לוקסמבורג 12 פעמים, מתוכם השלימה דאבל שמונה פעמים. הם נכנסו לראשונה לתחרויות האירופיות ב-1958, אך כמו רוב המועדונים של לוקסמבורג, לרוב לא הצליחו לעבור את הסיבובים המוקדמים של התחרות. התוצאה המפורסמת ביותר שלהם הגיעה בשלבים המוקדמים של התחרות של 1973 כאשר הם הצליחו לסיים מול מחזיקת גביע אופ"א ליברפול בתיקו 1-1 בבית לפני שהפסידו במשחק השני 2-0 באנפילד. ג'אוניס אש המשיכו את הצלחתם גם בתקופה האחרונה, כשהם אחד משלושת המועדונים הלוקסומבורגיים המובילים, יחד עם F91 דודלאנג' ופולה אש. עם זאת החל מ-2010 הקבוצה דעכה ולא זכתה להצלחה נוספת בליגה המקומית. ליגת העל הלוקסמבורגית אליפות (28): 1920/1921, 1936/1937, 1950/1951, 1953/1954, 1957/1958, 1958/1959, 1959/1960, 1962/1963, 1966/1967, 1967/1968, 1969/1970, 1972/1973, 1973/1974, 1974/1975, 1975/1976, 1976/1977, 1979/1980, 1982/1983, 1984/1985, 1986/1987, 1987/1988, 1994/1995, 1995/1996, 1996/1997, 1997/1998, 1998/1999, 2003/2004, 2009/2010 סגנית אלופה (14): 1914/1915, 1935/1936, 1937/1938, 1952/1953, 1956/1957, 1960/1961, 1968/1969, 1977/1978, 1985/1986, 1988/1989, 1990/1991, 2005/2006, 2011/2012 הגביע הלוקסמבורגי זכייה (8): 1934/1935, 1936/1937, 1945/1946, 1953/1954, 1972/1973, 1973/1974, 1975/1976, 1980/1981, 1987/1988, 1996/1997, 1998/1999, 1999/2000, 2012/2013 סגנית מחזיקת הגביע (11): 1921/1922, 1926/1927, 1964/1965, 1965/1966, 1970/1971, 1974/1975, 1984/1985, 1990/1991, 1994/1995, 1995/1996, 2005/2006 מדיה וקבצים בנושא ג'אוניס אש בוויקישיתוף אתר האינטרנט הרשמי של ג'אוניס אש פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net
מוכרת לי מפעם

"מוכרת לי מפעם" הוא סינגל שהוקלט על ידי הזמרת הישראלית דין דין אביב. את השיר הוציאה לאור בשנת 2006 חברת התקליטים הד ארצי, והוא נכלל כרצועה החמישית באלבום הבכורה של הזמרת, סודותיי. במרוצת השנים, הפך השיר למזוהה ביותר עם אביב, כמו גם לאחד מהלהיטים המצליחים ביותר בעת בה יצא. הוא הוקלט בידי מספר אמנים כדוגמת מירי מסיקה, איתי לוי ונינט טייב. גרסה חלופית לשיר בהשתתפותם של איריס ועופר פורטוגלי הופצה בשנת 2017. השיר נכתב והולחן על ידי חמוטל בן זאב ועידן רייכל, והופק על ידי משה דעבול. ב-17 באוגוסט 2006 הוצג כמועמד לכניסה למצעד הפזמונים השבועי של רשת ג'. בשבוע לאחר מכן דורג במקום החמישי. ב-14 בספטמבר עלה למקום השני – המיקום הגבוה ביותר אליו הגיע. ב-4 בינואר 2007, לאחר חמישה-עשר שבועות צעידה, יצא מהמצעד השבועי. במצעד העברי השנתי של ה'תשס"ז באותה התחנה דורג במקום ה-28, ואילו במצעד הרשמי של גלגלצ לשנת ה'תשס"ו דורג במקום ה-14. במרוצת השנים ביצעה דין דין אביב את "מוכרת לי מפעם" במאות מהופעותיה, בגרסאות שונות ודומות למקור עצמו. במספר הופעות, ביצעה את השיר ביחד עם מוזיקאים שונים. באוקטובר 2021, ביצעה את השיר בהופעה חיה בבריכת הסולטן ביחד עם הזמרת מירי מסיקה. באותה השנה, ביצע הזמר איתי לוי את השיר בשידור חי בגלגלצ. גרסה חלופית של "מוכרת לי מפעם" בהשתתפותם של איריס ועופר פורטוגלי הופצה בשנת 2017. בשנת 2019 ביצעה עמית שאולי גרסה אקוסטית של "מוכרת לי מפעם" במסגרת תוכנית הטלוויזיה "אקס פקטור ישראל". ביצוע נוסף של השיר אירע במהלך תוכנית הטלוויזיה Oboy. נינט טייב ביצעה את השיר במסגרת תוכנית הטלוויזיה "השיר שלנו". סודותיי, 2006-01-01, נבדק ב-2022-10-08 דין דין אביב- מוכרת לי מפעם [Official Video], נבדק ב-2022-10-08 מוכרת לי מפעם - דין דין אביב ועופר פורטוגלי, נבדק ב-2022-10-08 המצעד השבועי של רשת ג' מתאריך 17 באוגוסט 2006. פזמונט המצעד השבועי של רשת ג' מתאריך 24 באוגוסט 2006. פזמונט המצעד השבועי של רשת ג' מתאריך 14 בספטמבר 2006. פזמונט המצעד השבועי של רשת ג' מתאריך 4 בינואר 2007. פזמונט מצעד השנתי תשס"ז (2007), פזמונט המצעד השנתי של גלגלצ לשנת תשס"ו. פזמונט מירי מסיקה ודין דין אביב - מוכרת לי מפעם, נבדק ב-2022-10-08 איתי לוי - מוכרת לי מפעם (לייב אצל עידו פורת), נבדק ב-2022-10-08 בלעדי | עמית שאולי בביצוע אקוסטי לשיר: מוכרת לי מפעם, נבדק ב-2022-10-08 אובוי - מוכרת לי מפעם, נבדק ב-2022-10-08 השיר שלנו 4 מוכרת לי מפעם, נבדק ב-2022-10-08
קרוקר

האם התכוונתם ל... איאן קרוקר – שחיין אמריקאי ג'ון קרוקר – גנרל בצבא הבריטי קיף קרוקר – דמות בסדרה פיוצ'רמה קרוק קרקר
גניאודקטיס

גניאודקטיס (שם מדעי: Genyodectes) הוא סוג של דינוזאור תרופוד טורף ממשפחת הצרטוזאוריים שהתקיים באמריקה הדרומית במשך הקרטיקון התחתון שלפני 112 מיליון שנה מזמננו. המאובנים של הגניאודקטיס התגלו בארגנטינה במחוז צ'ובוט בתצורת "Cerro Barcino" כשממצאים מצויים כיום במוזיאון של לה פלאטה. הוא תואר למדע ב-1901 בידי החוקר סר ארתור ס. וודוארד (Arthur S. Woodward), אשר כינה אותו בתור: "לסת נושכת" (מילולית: "genys" - לסת, "dektes" - נשיכה). זאת עקב הממצאים הבודדים של שרידי השיניים, החוטם והלסת העליונה שהעידו שהיה טורף. מבנה הלסת מרמז על קשר בינו לבין הצרטוזאורוס שהתקיים באמריקה הצפונית וכן בפורטוגל ובטנזניה. טורף זה הגיע לממדים של 6.25 מטרים ומשקל של 750 ק"ג, כך שהיה טורף גדול יחסית בסביבתו. במקור סברו שדינוזאור זה בטל מספק עקב קרבתו לצרטוזאורוס, אך מבנה סידור השיניים מרמז על קשר אחר מעט. מספר חוקרים הניחו שהיה קרוב יותר לאבליזאוריים, למגלוזאוריים ואולי אף לאבות הטירנוזאוריים, אך בהמשך נרמז שהוא שמר על מאפיינים רבים של בני הקבוצה צרטוזאוריה. מדיה וקבצים בנושא גניאודקטיס בוויקישיתוף גניאודקטיס, באתר האנציקלופדיה של החיים (באנגלית) גניאודקטיס, באתר GBIF (באנגלית)
לימור לניאדו תירוש

לימור לניאדו תירוש (נולדה ב-15 בנובמבר 1969) היא שפית, מחברת ספרי בישול, עיתונאית, מנחת תוכניות בישול יועצת משפחתית ומטפלת בבישול ישראלית. לניאדו תירוש נולדה וגדלה בתל אביב. אמה, ילידת טנג'יר, מרוקו, שגדלה על המטבח המרוקאי, ששמר באדיקות על מסורת המטבח הספרדי-יהודי ואביה יליד חלב, סוריה. לאחר נישואי הוריה, למדה אמה את סודות הבישול של מטבח יהודי חלב, ושילבה אותם במטבח שהכירה. לניאדו תירוש מעידה על עצמה שגדלה בבית שהמטבח והבישול היה העניין המרכזי בבית, מה שעורר אצלה כבר מגיל צעיר את הסקרנות לתחום. לאחר סיום לימודיה בתיכון א' לאמנויות תל אביב, שירתה בצה"ל כמש"קית חינוך בחיל האוויר. למדה במספר בתי ספר לבישול בעולם, בין היתר: ה-Leith Cooking School בלונדון, ה-Migros School בציריך, וה-Ritz Escoffier School, והקורדון בלו בפריז. בשנים 2011–2016 כתבה את מדור האוכל של מוסף גלריה שישי בעיתון הארץ. בשנים 2015–2022 הגישה גישה פינה קבועה בתוכנית הרדיו הבוקר עם טל ואביעד ברדיו 99FM. בנוסף לניאדו תירוש מפתחת מתכונים לחברות מזון, למסעדות, לתוכניות טלוויזיה ולכתבי-עת בנושא אוכל בישראל ומחוצה לה, מנחת סדנאות בישול, אפייה וצילום מזון, וכותבת את הבלוג מטבח מקומי. במקביל לעיסוקה בתחום הקולינארי סיימה לימודי תואר שני בהמכללה למינהל במסלול לימודי משפחה. לאחר סיום התואר השני המשיכה בהתמחות בת שלוש שנים במכון ברקאי בפסיכותרפיה משפחתית וזוגית נרטיבית ובמקביל למדה במכון מגיד במסגרת לימודי ההמשך בטיפול בהפרעות אכילה. במהלך לימודיה הדריכה נשים במסגרת אגודת "סלעית - סיוע לנשים במעגל הזנות", המסייעת לנשים לצאת ממעגל הזנות והסמים. לאחר סיום לימודיה הנחתה קבוצות טיפול בבישול במסגרת טיפול מרפאתי מוגבר לחולות בהפרעות אכילה במרכז לבריאות הנפש שלוותה במרפאת "הדרים" להפרעות אכילה. לניאדו תירוש היא גם יועצת משפחתית וזוגית במסגרת "נתיבים להורות" במחלקה לשירותים חברתיים של עיריית תל אביב-יפו. מתגוררת בתל אביב. מנה עיקרית, הוצאת מטר, 2014. רעיונות לארוחות של אמצע שבוע עם מתכונים פשוטים ומהירים, ולארוחות לימי שישי ולחגים, עם מתכונים מעט יותר מורכבים. כולל טיפים להצלחה במטבח, קיצורי דרך ועוד. סלט, הוצאת מודן, 2018. מתכונים יצירתיים ופשוטים להכנת סלטים וטיפים לטיפול בחומרי הגלם. מתכונים ומאמרים מאת לימור לניאדו תירוש, אתר האינטרנט של כתב העת השולחן מתכונים וממדור האוכל של לימור לניאדו תירוש, אתר האינטרנט של הארץ מטבח מקומי, הבלוג של לימור לניאדו תירוש בר בליניצקי, המסלול שלי | "אני זקוקה לכמה קריירות כדי לספק את הסקרנות שלי ואת הצורך להתפתח וללמוד", באתר TheMarker‏, 6 בנובמבר 2022 אמא שלי נולדה בטנג'יר, וגדלה על מטבח ששמר באדיקות על מסורת המטבח הספרדי-יהודי. לאחר שהתחתנה עם אבא שלי, היא הפכה לחלק משבט חאלבי גאה – חם, מלא חוש הומור... | By Limor Tiroche | Facebook, נבדק ב-2022-09-13 Yair Lahav, המנה העיקרית: ביקור בבית של לימור לניאדו תירוש, באתר בניין ודיור, ‏2014-10-19 אודותיי, באתר מטבח מקומי לימור לניאדו-תירוש | מטר - מטר, באתר www.matarbooks.co.il מנה עיקרית - מטר, באתר www.matarbooks.co.il סלט - חגיגה של ירקות קטניות ודגנים | מודן - הוצאה לאור וחנות ספרים אונליין
יחסי איחוד האמירויות הערביות – הולנד

יחסי איחוד האמירויות הערביות–הולנד הם יחסי החוץ בין איחוד האמירויות הערביות והולנד. היחסים הדיפלומטיים בין איחוד האמירויות הערביות לממלכת הולנד החלו ב-1972, אז מינתה ממלכת הולנד את השגריר הראשון שאינו תושב האמירויות. איחוד האמירויות מינתה את השגריר הראשון בהולנד שאינו תושב ב-1973. ב-1977 פתחה ממלכת הולנד את שגרירותה באבו דאבי. הנציגות הדיפלומטית של איחוד האמירויות בהולנד נותרה תלויה בשגרירים שאינם תושביה עד לשנת 2002, אז נפתחה רשמית שגרירות איחוד האמירויות הערביות בהאג ב-10 בספטמבר 2002. ההיסטוריה של היחסים בין שתי המדינות מתוארכת למאות שנים, לעידן החיפושים ההולנדיים במאות ה-15 וה-16, שבו חופי איחוד האמירויות הערביות נתפסו כתחנה לאספקת אספקה לאוניות הולנדיות בדרך להודו ולחופי אינדונזיה, והם גם יצרו קשרי סחר קשורים עם נמלים באזור. ההיסטוריה העכשווית של היחסים הבילטרליים בין שתי המדינות, החלה בשנות ה-50 של המאה ה-19 בשלב חיפושי הנפט, שם חתמה חברת של ההולנדית על מספר חוזים לחיפוש נפט באמירות אבו דאבי. הקשר נמשך לאחר ייסוד איחוד האמירויות הערביות, ולאחר מכן עלייה בסחר בין שתי המדינות והן עסקו בפרויקטים כלכליים והשקעות, כאשר החברות ההולנדיות הן כיום אחת השחקניות הגדולות בתחומי המסחר והתעשייה, במיוחד בתחום מגזר הנפט והגז, נמלים ואיי בניין והשבת קרקעות חקלאיות באיחוד האמירויות הערביות. באשר להשקעות של איחוד האמירויות בהולנד, היא כוללת את מגזר האנרגיה, נמלים ותעופה, שם אמירטס ואיתיחאד איירווייז עובדות בשיתוף פעולה עם חברת התעופה ההולנדית KLM כדי לקשר את שתי המדינות עם 4 טיסות יומיות בין אמסטרדם לדובאי ואבו דאבי. הולנד ואיחוד האמירויות הערביות הקימו ועדה משותפת כדי לחזק עוד יותר את שיתוף הפעולה הכלכלי. בנובמבר 2021 השר ההולנדי לסחר חוץ ושיתוף פעולה לפיתוח, טום דה ברויין, ושר המדינה לסחר חוץ של איחוד האמירויות, תאני אל זייודי, חתמו על הסכם לכך בביתן הולנד באקספו 2020 בדובאי. הוועדה הכלכלית המשותפת, בראשות שני השרים, תתכנס אחת לשנתיים, יחד עם נציגי עסקים, מוסדות ידע והמגזר הציבורי מכל מדינה. איחוד האמירויות הערביות מחזיקה בהולנד שגרירות בהאג. הולנד מחזיקה באיחוד האמירויות הערביות שגרירות באבו דאבי. מדיה וקבצים בנושא יחסי איחוד האמירויות הערביות – הולנד בוויקישיתוף יחסי איחוד האמירויות הערביות–הולנד באתר משרד החוץ של איחוד האמירויות הערביות Netherlands and United Arab Emirates step up economic cooperation באתר government‏, 2 בנובמבר 2021
ויקטור נלסון

ויקטור אנוק נלסון (בדנית: Victor Enok Nelsson; נולד ב-14 באוקטובר 1998 בהורנבק שבדנמרק) הוא כדורגלן דני המשחק בעמדת הבלם בקבוצת גלאטסראיי מליגת העל הטורקית ובנבחרת דנמרק. נלסון גדל במחלקות הנוער של הורנבק IF ונורשלן. ב-12 בספטמבר 2016 ערך את הופעת הבכורה שלו בקבוצה הבוגרת של נורשלן, בהפסד 3-1 לאורהוס גימנסטיקפוינין במסגרת המחזור השמיני בליגת העל הדנית לעונת 2016/2017. הוא ערך 90 הופעות ליגה במדי המועדון, בהן הבקיע שער אחד. ב-5 ביולי 2019 חתם נלסון על חוזה לחמש עונות בפ.צ. קופנהגן מליגת העל הדנית. ב-14 ביולי ערך את הופעת הבכורה שלו במועדון, בניצחון 3-2 על אודנסה בולקלוב במסגרת המחזור הראשון בליגה לעונת 2019/2020. בסך הכל ערך 63 הופעות ליגה במדי המועדון, בהן הבקיע שער אחד. ב-11 באוגוסט 2021 חתם נלסון על חוזה לחמש עונות בגלאטסראיי מליגת העל הטורקית. ב-23 באוגוסט ערך את הופעת הבכורה שלו במועדון, בניצחון 2-1 על האטייספור במסגרת המחזור השני בליגה לעונת 2021/2022. ב-11 בנובמבר 2020 ערך נלסון את הופעת הבכורה שלו בנבחרת דנמרק, בניצחון 2-0 על נבחרת שוודיה במשחק ידידות. נכלל בסגל נבחרת דנמרק לטורניר יורו 2024. מדיה וקבצים בנושא ויקטור נלסון בוויקישיתוף ויקטור נלסון, באתר Transfermarkt ויקטור נלסון, באתר Soccerway ויקטור נלסון, באתר WorldFootball.net ויקטור נלסון, באתר National Football Teams ויקטור נלסון, באתר FootballDatabase.eu FCK HENTER VICTOR NELSSON באתר הרשמי של פ.צ. קופנהגן, 5 ביולי 2019 (בדנית) Victor Nelsson Galatasaray'da! באתר הרשמי של גלאטסראיי, 11 באוגוסט 2021 (בטורקית) Hjulmand har udtaget truppen til EM באתר הרשמי של התאחדות הכדורגל הדנית, 30 במאי 2024 (בדנית)
הר דיאבלוטינס

הר דיאבלוטינס (באנגלית: Morne Diablotins) הוא ההר הגבוה ביותר במדינת האי דומיניקה הנמצאת באנטילים הקטנים בים הקריבי. הר זה, שגובהו 1,447 מטרים, הוא השני בגובהו מבין ההרים באנטילים הקטנים, אחרי ההר לה סופרייר בגוואדלופ, הגבוה ב־20 מטרים. ההר ממוקם כ־10 קיולמטרים מהעיר פורטסמות' וכ־24 קילומטרים צפונית לבירת המדינה, רוזו. ההר הוא הר געש מורכב, וישנן השערות כי התפרץ לפני כ־30,000 שנה. מדיה וקבצים בנושא הר דיאבלוטינס בוויקישיתוף The roseau ash: Deep-sea tephra deposits from a major eruption on Dominica, lesser antilles arc, adsabs, ‏פברואר 1980 ערך זה הוא קצרמר בנושא הרים ובנושא הקריביים. אתם מוזמנים לתרום לוויקיפדיה ולהרחיב אותו.
דניאל באוטיסטה

דניאל באוטיסטה (בספרדית: Daniel Bautista Rocha;‏ נולד ב-4 באוגוסט 1952) הוא אתלט עבר מקסיקני. אלוף אולימפי (מונטריאול 1976), זוכה מדליות זהב במשחקים הפאן-אמריקאיים (1975 ו-1979) ושיאן עולם 4 פעמים (1976, 1979 - פעמיים ו-1980) בהליכה ל-20 ק"מ. במשחקים הפאן-אמריקאיים, שנערכו במקסיקו סיטי, מקסיקו זכה באוטיסטה במדליית זהב בתחרות הליכה ל-20 ק"מ בתוצאה של 1:33.07 שעות לפני דומינגו קולין (אנ') ממקסיקו (1:33.58 שעות) ולארי יאנג (אנ') מארצות הברית (1:37.53 שעות). חודש לפני האולימפיאדה שבר באוטיסטה את שיא העולם בהליכה ל-20 ק"מ, בתחרות שנערכה בבידגושץ', פולין בתוצאה של 1:23:40 שעות כשהוא משפר את שיאו של פאול ניהיל (אנ') מבריטניה (1:24:50 שעות) שנקבע ב-1972. שיאו של בטיסטה נשבר ב-1978 על ידי אנטולי סולומין (אנ') מברית המועצות (1:23:30 שעות). באולימפיאדת מונטריאול זכה באוטיסטה בבמדליית זהב בתחרות הליכה ל-20 ק"מ בתוצאה של 1:24:40.6 שעות לפני הנס גיאורג-ריימן (אנ') ממזרח-גרמניה (1:25:16.6 שעות) ופיטר פרנקל (אנ') ממזרח גרמניה (1:25:29.4 שעות) באליפות העולם באתלטיקה לקבוצות הליכה (אנ'), שנערכה במילטון קינס, בריטניה זכה באוטיסטה במדליית זהב בהליכה ל-20 ק"מ בתוצאה של 1:24.02 שעות לפני דומינגו קולין (אנ') ממקסיקו (1:24.31 שעות) וקרל-היינץ שטדמולר (אנ') ממזרח גרמניה (1:24.51 שעות). באוטיסטה היה שותף בניצחון הקבוצתי של נבחרת מקסיקו באותה תחרות. במאי שבר באוטיסטה את שיא העולם בהליכה ל-20 ק"מ בתחרות שנערכה בוולנסיה, ספרד בתוצאה של 1:22.16 שעות כשהוא משפר את שיאו של ואדים צווטקוב (Vadim Tsvetkov) מרוסיה שנקבע 6 ימים לפני כן. ביוני שיפר באוטיסטה את שיאו בתחרות שנערכה בוורטצקופ (אנ'), שוודיה כשקבע 1:21.04 שעות. שיאו של באוטיסטה נשבר באותו יום על ידי ריימה סלונן (אנ') מפינלנד בתחרות שנערכה בראיסיו (אנ'), פינלנד (1:21.01 שעות). במשחקים הפאן-אמריקאיים, שנערכו ביולי בסן חואן, פורטו-ריקו זכה באוטיסטה המדליית זהב בהליכה ל-20 ק"מ בשיא משחקים של 1:28.15 שעות לפני ניל פייק (Neal Pyke) מארצות הברית (1:30.17 שעות) וקלארק טוד סקאלי (אנ') מארצות הברית (1:32.30 שעות). באליפות העולם באתלטיקה לקבוצות הליכה (אנ') שנערכה בספטמבר אשבורן (אנ'), גרמניה זכה באוטיסטה במדליית זהב בהליכה ל-20 ק"מ בתוצאה של 1:28.49 שעות לפני בוריס יקובלב (אנ') מברית המועצות (1:29.46 שעות) ומיקולה ויניצ'נקו (אנ') מרוסיה (1:30.05 שעות). באוטיסטה היה שותף בניצחון הקבוצתי של נבחרת מקסיקו באותה תחרות. במרץ שיפר באוטיסטה את שיאו העולמי של ריימה סלונן (אנ') מפינלנד (1:21.01 שעות) כשקבע, בהליכה ל-20 ק"מ, תוצאה של 1:21:00 שעות בתחרות שנערכה בחלפה, מקסיקו. שיא נשבר באפריל אותה שנה על ידי דומינגו קולין (אנ') ממקסיקו בתחרות שנערכה בצ'רקסי (אנ') שבברית המועצות (1:19.35 שעות). באולימפיאדת מוסקבה, שנערכה ביולי, השתתף באוטיסטה בתחרויות הליכה ל-20 ק"מ בה נפסל 1,800 מטר לפני קו הסיום ובהליכה ל-50 ק"מ בה פרש לאחר 30 ק"מ. לאחר אולימפיאדה זו פרש מספורט תחרותי. דניאל באוטיסטה, באתר הוועד האולימפי הבין-לאומי דניאל באוטיסטה, באתר olympedia.org דניאל באוטיסטה, באתר התאחדות האתלטיקה הבין-לאומית דניאל באוטיסטה, באתר sports-reference.com דניאל באוטיסטה, באתר olympics.com דניאל באוטיסטה, באתר worldathletics.org נצחונו של באוטיסטה באולימפיאדת מונטריאול 1976, סרטון באתר יוטיוב הייתה זו מדליית הזהב הראשונה בה זכה אתלט מקסיקני פרנקל זכה במדליית הזהב באולימפיאדת מינכן
הכוחות המזוינים של וייטנאם

הכוחות המזוינים העממיים של וייטנאם (בוייטנאמית: Lực lượng Vũ trang nhân dân Việt Nam) הם הכוחות המזוינים של וייטנאם, תחת פיקוד הוועדה הצבאית המרכזית של המפלגה הקומוניסטית של וייטנאם. הכוחות מורכבים מ-3 מרכיבים: צבא העם של וייטנאם המהווה את הכוחות הצבאיים של וייטנאם, הביטחון הציבורי של וייטנאם שהיא המשטרה וגוף אכיפת החוק של וייטנאם ומיליצית ההגנה העצמית של וייטנאם שהיא המיליציה של וייטנאם. משרד ההגנה אחראי על ניהול הכוחות. צבא העם של וייטנאם (וייטנאמית: Quân đội nhân dân Việt Nam) (אנ') הוא צבא וייטנאם. הצבא כולל: צבא היבשה, הצי העממי של וייטנאם (כולל חיל הרגלים הימי), חיל האוויר העממי של וייטנאם, משמר הגבול של וייטנאם ומשמר החופים של וייטנאם. הביטחון הציבורי של וייטנאם (בווייטנאמית: Công an nhân dân Việt Nam) הוא כוח המשטרה והביטחון הראשי של וייטנאם. כוחות הביטחון הציבוריים העממיים מהווים את כוח הליבה של הכוחות המזוינים בביצוע המשימה של הגנה על הביטחון הלאומי והבטחת הסדר החברתי והבטיחות, ומניעת פשיעה. מיליציית ההגנה העצמית של וייטנאם (וייטנאמית: Dân quân tự vệ) היא המיליציה של וייטנאם. כוחות המיליציה הם כוחות חמושים המוניים המהווים את הכוח המגן על המפלגה, הממשלה, חיי האנשים ורכושם ורכוש המדינה. האנשים המרכיבים את המליציה מוכנים להילחם, לשרת, להוות את ליבת הלחימה מול האויב כאשר יש מלחמה, להשתתף בבניית ההגנה הלאומית, ההגנה האזרחית ולהבטיח סדר ובטיחות, להילחם בפשיעה. המדינה בונה כוח מיליציה והגנה עצמית חזק ונרחב. הארגון, המשימות והמדיניות של המיליציה וההגנה העצמית של וייטנאם עומדים בהוראות חוק המיליציה וההגנה העצמית וחוקים רלוונטיים אחרים. מדיה וקבצים בנושא הכוחות המזוינים של וייטנאם בוויקישיתוף
קספר נילסן

קספר מורופ נילסן (בדנית: Casper Mørup Nielsen; נולד ב-29 באפריל 1994 באסביירג שבדנמרק) הוא כדורגלן דני המשחק בעמדת הקשר בקבוצת קלאב ברוז' מליגת העל הבלגית. נילסן גדל במחלקת הנוער של אסביירג. בשנת 2012 החל לשחק במדי הקבוצה הבוגרת של המועדון במסגרת ליגת העל הדנית. הוא ערך 90 הופעות ליגה במדי המועדון, בהן הבקיע שני שערים. ב-18 בינואר 2017 חתם נילסן על חוזה לשלוש עונות וחצי באודנסה בולקלוב מליגת העל הדנית. ב-20 בפברואר ערך את הופעת הבכורה שלו במועדון, בניצחון 3-0 על ראנס במסגרת המחזור ה-22 בליגה לעונת 2016/2017. ב-6 במרץ הבקיע את שער הבכורה שלו במועדון, בניצחון 4-0 על אולבורג בולדספילקלוב במסגרת המחזור ה-24 בליגה. בסך הכל שיחק נילסן במועדון במשך שתי עונות וחצי, בהן ערך 73 הופעות ליגה והבקיע חמישה שערים. ב-4 ביולי 2019 חתם נילסן ברויאל אוניון סן-ז'ילואז מליגת המשנה הבלגית. בתום עונתו השנייה במועדון העפיל עם המועדון לליגת העל הבלגית. ב-25 ביולי 2021 ערך את הופעת הבכורה שלו בליגת העל הבלגית, בניצחון 3-1 על אנדרלכט במסגרת המחזור הראשון בליגה לעונת 2021/2022. ב-28 באוגוסט הבקיע את שער הבכורה שלו בליגה, בניצחון 4-0 על סטנדרד לייז' במסגרת המחזור השישי בליגה. בסך הכל ערך נילסן 92 הופעות ליגה במדי המועדון במשך שלוש עונות, בהן הבקיע 18 שערים. ב-17 ביולי 2022 חתם נילסן על חוזה לארבע עונות בקלאב ברוז' מליגת העל הבלגית. ב-24 ביולי ערך את הופעת הבכורה שלו במועדון, בניצחון 3-2 על ראסינג גנק במסגרת המחזור הראשון בליגה לעונת 2022/2023. ב-14 באוגוסט הבקיע את שער הבכורה שלו במועדון, בניצחון 3-0 על לוון במסגרת המחזור הרביעי בליגה. קלאב ברוז' אליפות: 2023/2024 מדיה וקבצים בנושא קספר נילסן בוויקישיתוף קספר נילסן, באתר Transfermarkt קספר נילסן, באתר Soccerway קספר נילסן, באתר WorldFootball.net קספר נילסן, באתר FootballDatabase.eu Casper Nielsen klar for OB באתר הרשמי של אודנסה בולקלוב, 18 בינואר 2017 (בדנית) Casper Nielsen solgt til belgisk klub באתר הרשמי של אודנסה בולקלוב, 4 ביולי 2019 (בדנית) CLUB BRUGGE LAND CASPER NIELSEN באתר הרשמי של קלאב ברוז', 17 ביולי 2022 (באנגלית)